als_Latn dik_Latn sag_Latn
Procesi i numërimit të votave po shkon drejt përfundimit. Kështu, në rang republike kanë mbetur edhe 234 kuti të pahapura, teksa panorama politike e vendit tashmë është kthjelluar dhe po shkon drejt konsolidimit. Nga rezultatet paraprake, Partia Socialiste mban kuotën e 74 deputetëve, duke krijuar kështu e vetme shumicën e nevojshme qeverisëse.
727.818 vota ka deri më tani PS, ndërsa forcë e dytë me 43 mandate radhitet PD me një total prej 434.849 votash. LSI është forca e tretë politike në vend me 217.086 vota dhe me 19 mandate deputetësh në parlamentin e ardhshëm të Shqipërisë. PD-ja ka humbur 7 mandate, ndërkohë që në 2013-ën kishte 50 deputetë.
Deri më tani, janë të pakta ato qarqe në të cilat nuk ka mbaruar votimi, përmendim këtu qarkun e Tiranës, Durrësit, Elbasanit dhe Shkodrës, ndërsa qarqet e tjera kanë përmbyllur ose janë në kutitë e fundit.
Sipas të dhënave që raporton KQZ-ja, PDIU radhitet me 3 mandate si forcë e katërt, ndërsa PDS e Skënder Gjinushit ka arritur të marrë një deputet në qarkun e Shkodrës, atë të Tom Doshit.
Lëvizjet e fundit janë regjistruar në Tiranë, ku Shpëtim Idrizi mbetet jashtë parlamentit sipas të dhënave të deritanishme, pasi mandatin e tij ka arritur ta marrë PS-ja, e konkretisht i biri i profesor Servet Pëllumbit, kandidati i 18 i listës së socialistëve, Arben Pëllumbi.
Nga ana tjetër në Shkodër kandidati i pestë i listës së PD-së Nard Ndoka ka arritur të mbajë deri më tani mandatin e tij si deputeti i pestë demokrat i këtij qarku, pavarësisht “Luftës votë më votë” të bërë gjatë gjithë ditës së djeshme. Në Durrës ka pasur një surprizë të pakëndshme për demokratët, pasi Agron Duka, aleati i PD-së dhe kreu u PAA-së ka mbetur jashtë parlamentit.
als_Latn als_Latn als_Latn als_Latn als_Latn als_Latn